tartuNLP/wikipedia-smugri-20251201 huggingface dataset:
Helmikirjonta

Helmikirjonta on perinteinen käsityömenetelmä, jota on käytetty eri puolilla maailmaa. 
Intiaanit ovat käyttäneet helmiä perinteisten asusteidensa koristamiseen sekä kutomalla että kirjomalla. Erityisesti helmillä koristeltiin juhlavaatteita. Helmiä valmistettiin kivistä, luista, kynsistä ja simpukoista. Myöhemmin he tekivät helmitöitään myös Euroopasta tuoduilla eri värisillä lasihelmillä, joita heille myivät mm. tutkimusretkeilijät, uudisasukkaat sekä lähetyssaarnaajat. Kuviot ja värit vaihtelivat eri heimojen kesken ja niillä saattoi olla erilaisia symbolisia merkityksiä. Helmikudonnalla he valmistivat erilaisia vöitä, rannekkeita ym. erilaisten tapahtumien kunniaksi. Nykyisin helmikudonnalla tehdään mm. rannekoruja ja pääpantoja.
Musiqq

Musiqq on vuonna 2009 perustettu latvialainen duo, jonka muodostavat Marats Ogļezņevs ja Emīls Balceris. Musiqq edusti Latviaa vuoden 2011 Eurovision laulukilpailussa kappaleella "Angel in Disguise". Esitys ei selviytynyt semifinaalista finaaliin.
Diskografia.
Albumit
Kehän sankarit

Kehän sankarit on suomalaisen urheilutoimittaja Ilmo Lounasheimon kirjoittama vuonna 1987 julkaistu kirja, joka kuuluu WSOY:n "Pikkujättiläinen"-kirjasarjaan. Kirjassa käsitellään ammattinyrkkeilyn historiaa, kuuluisia ammattinyrkkeilijöitä sekä lajin arvostetuimpia suomalaisia.
"Kehän sankarit" valittiin vuoden urheilukirjaksi 1987.
Kolumbiansaku

Kolumbiansaku ("Penelope perspicax") on vaarantunut lintulaji, joka elää Kolumbiassa.
Kolumbiansaku kasvaa 76 cm pitkäksi. Se on muualta ruskeankirjava, mutta leuan alla on punainen alue. Pään ja kaulan höyhenissä on valkoinen reunus, joka muodostaa juovakuvion. Linnun ääni on voimakasta töötötystä varsinkin soidinaikana.
Kolumbiansakuja tavataan Andien länsi- ja keskiosassa. Ne elävät ikimetsässä 1600–2000 metrin korkeudessa vuoren rinteillä, mutta viime vuosina niitä on tavattu istutetuista metsistä myös alempaa. Elinympäristön katoaminen on tehnyt lajista erittäin uhanalaisen.
Fine Young Cannibals (albumi)

Fine Young Cannibals on brittiläisen yhtyeen Fine Young Cannibals esikoisalbumi vuodelta 1985. Levyn on kustantanut London Records, jonka osoite on ollut 15 Saint George Street, London W1R 9DE.
Tuottajina ovat toimineet Robin Millar, yhtyeen jäsenet sekä Mike Pela ja Alvin Clarke.
Tuotantoinsinöörinä on toiminut Mike Pela ja apulaisinsinöörinä Dave Anderson. Kappaleilla 1/6 insinöörinä on ollut Alvin Clarke. Hän on myös täydentänyt kappaleiden 3/8 äänitystä. Kappaleella 4 lisätoimia on tehnyt Phil Savage. Leikkausinsinöörinä on ollut Tim Young. Robin Millar ja Mike Pela ovat miksanneet kappaleet 3/5/7/8/9/10.
Albumi on äänitetty Power Plant -studiolla paitsi kappaleiden 6/9 ja kappaleiden 3/8 lisä-äänitysten osalta Sound Suite -studiolla.
Levykannen kuvan on ottanut Anton Corbijn ja takakannen kuvan Paul Slattery. Levykannen suunnittelusta on vastannut KB.
Yhtyeen managerina on toiminut Mostyn Music Englannin Quintonissa.
Kappaleet.
Sivu 1
Sivu 2
Kappaleiden julkaisija on Virgin Music paitsi kappaleen 5 Elvis-coverin osalta EMI Music. Muut kappaleet ovat yhtyeen omaa tekoa.
Tuottajat:
Muusikot.
Fine Young Cannibals:
sekä
&lt;br&gt;
Fernando Belluschi

Fernando Daniel Belluschi (s. 10. syyskuuta 1983 Los Quirquinchos, Argentiina) on argentiinalainen jalkapalloilija. Hän edustaa turkkilaista Bursasporia ja on pelipaikaltaan keskikenttäpelaaja.
Seurajoukkueura.
Belluschi aloitti ammattilaisuransa vuonna 2002 rosariolaisesta Newell's Old Boysista. Joukkue voitti vuonna 2004 syyskauden (Apertura) mestaruuden. Vuonna 2006 Belluschi siirtyi River Plateen, jota hän edusti seuraavat kaksi vuotta. Tammikuussa 2008 hän siirtyi kreikkalaisseura Olympiakosiin 6,5 miljoonan euron siirtokorvauksella.
6. heinäkuuta 2009 Belluschi siirtyi portugalilaiseen Portoon. Joukkue osti hänen omistusoikeuksistaan puolet 5 miljoonalla eurolla ja hän allekirjoitti vuoteen 2013 asti ulottuvan sopimuksen.
Mohsen Makhmalbaf

Mohsen Makhmalbaf (; s. 29. toukokuuta 1957 Teheran) on iranilainen elokuvaohjaaja, -käsikirjoittaja ja -tuottaja. 
Nuoruudessaan hän osallistui šaahi Mohammad Reza Pahlavin hallintoa vastustaneen ryhmän toimintaan ja sai 17-vuotiaana kuolemantuomion poliisin puukottamisesta. Teloitusta ei kuitenkaan pantu täytäntöön Makhmalbafin iän takia, ja oltuaan vankilassa viisi vuotta hän vapautui vankilasta, kun poliittinen tilanne muuttui vallankumouksen takia. Makhmalbaf on myöhemmin käsitellyt tapahtunutta vuonna 1996 valmistuneessa elokuvassa "Nun va Goldoon". jälkeen vuonna 1979.
Vapauduttuaan Makhmalbaf perusti elokuvatuotantoyhtiön ja koulun, jossa opetettiin elokuvantekoa, sekä alkoi tehdä elokuvia. Ensimmäinen hänen käsikirjoitukseensa pohjautunut elokuva valmistui 1981. Hänen esikoisohjauksensa valmistui seuraavana vuonna. Kansainvälistä huomiota Makhmalbaf sai vuonna 1986 valmistuneen omaelämäkerrallisen elokuvan "Dastforoush" myötä. Suomessa tunnettuja elokuvia ovat "Gabbeh" (1996) ja "Kandahar – Aurinko kuun takana". "Gabbeh" kilpaili Cannesin sivusarjassa.
Makhmalbaf joutui lähtemään maanpakoon vuonna 2005. Hänen elokuvansa ovat kiellettyjä Iranissa. Hän muutti ensin Afganistaniin, jossa hän teki noin kymmenen elokuvaa. Myöhemmin hän muutti Pariisiin ja on sitten asunut Lontoossa, josta käsin hän työskentelee afganistanilaisten hyväksi. Talebanin noustua valtaan uudestaan vuonna 2021 hän auttoi elokuvantekijöitä ja muita kulttuurihenkilöitä perheineen pakenemaan maasta.
Makhmalbafista on tehty useita dokumenttielokuvia, joiden joukossa on muun muassa Abbas Kiarostamin ohjaama "Close-Up", joka valmistui vuonna 1990. Hän vieraili Sodankylän elokuvajuhlilla vuonna 2019.
Makhmalbaf on naimisissa ohjaaja Marzieh Meshkinin kanssa, joka oli hänen oppilaansa hänen perustamassaan elokuvakoulussa. Heidän lapsensa Samira, Hana ja Maysam työskentelevät elokuvan parissa.
Edwin M. Lee

Edwin Mah Lee (5. toukokuuta 1952 Seattle, Washington – 12. joulukuuta 2017 San Francisco, Kalifornia) oli aasialaisamerikkalainen poliitikko. Hän oli San Franciscon pormestari tammikuusta 2011 kuolemaansa asti. Lee valittiin pormestariksi sen jälkeen, kun Gavin Newsom siirtyi Kalifornian varakuvernööriksi. Vajaan pormestarikauden päättymisen jälkeen Lee haki uudelle kaudelle, jolle hänet valittiin marraskuussa 2011.
Lee oli San Franciscon ensimmäinen aasialaisamerikkalainen pormestari. Hän oli naimisissa Anita Leen kanssa ja heillä oli kaksi yhteistä lasta. Hän kuoli 65-vuotiaana sydänkohtaukseen 12. joulukuuta 2017.
Anna Nalick

Anna Christine Nalick (s. 30. maaliskuuta 1984 Glendora, Kalifornia), on yhdysvaltalainen laulaja-lauluntekijä. Hänen debyyttialbuminsa "Wreck of the Day", joka sisältää radiohitin "Breathe (2 AM)", julkaistiin 19. huhtikuuta 2005.
Laura Toivanen

Laura Schneider (o.s. Toivanen s. 21. heinäkuuta 1988 Polvijärvi) on suomalainen uransa päättänyt ampumahiihtäjä. Hän on edustanut vuodesta 2017 lähtien Enon Kisa-Poikia ja sitä ennen Kontiolahden Urheilijoita.
Ampumahiihtäjä Ahti Toivanen on Laura Toivasen veli.
Elämä ja ura.
Toivanen aloitti ampumahiihdon vuonna 2001. Hän voitti naisten Suomen mestaruuden 23. tammikuuta 2010 takaa-ajokilpailussa Kauhajoella.
Maailmancup.
Toivanen osallistui ampumahiihdon maailmancupiin ensimmäisen kerran kaudella 2009–2010 Hochfilzenissä joulukuussa 2009. Hänen paras sijoituksensa on normaalimatkan 68. sija Ruhpoldingissa 2010–2011 ja Holmenkollenilla kaudella 2014–2015.
Toivanen on edustanut Suomea naisten viestijoukkueessa maailmancupin osakilpailuissa. IBU-Cupissa hänen paras sijoituksensa on 18.
Arvokisat.
Vuonna 2009 Toivanen osallistui nuorten maailmanmestaruuskilpailuihin Canmoressa Kanadassa. Hän oli pikakilpailussa 39:s ja takaa-ajossa 45:s.
Helmikuussa 2011 järjestetyissä Euroopan mestaruuskilpailuissa Toivanen osallistui normaalikilpailuun sijoittuen 35:nneksi. Pikakilpailussa hän oli 40:s ja takaa-ajokilpailussa 32:s.
Toivanen pääsi edustamaan Suomea ampumahiihdon maailmanmestaruuskisoihin 2011 Hanty-Mansijskissa. Hän osallistui 15 kilometrin normaalikilpailuun ollen 49. sijalla ja viestin 3. osuudelle Suomen päätyessä sijalle 11.
Pyeonchangin talviolympialaisissa 2018 Toivanen oli myös mukana. Normaalimatkalla hän tuli sijalle 49, sprintissä sijoitus oli 77. Naisten viestijoukkue, jossa hän kilpaili, oli viidestoista ja sekaviestijoukkue kuudes.
Toivanen edusti Suomea myös ampumahiihdon maailmanmestaruuskisoissa 2019 Östersundissa. Naisten 7,5 kilometrin pikakilpailussa hän saavutti 63. sijan, mikä ei aivan riittänyt takaa-ajokisaan.
Yksityiselämä.
Hän on opiskellut kieliä ja liikuntalääketiedettä Itä-Suomen yliopistossa.
The Hard Corps

The Hard Corps on vuonna 2006 suoraan DVD:lle julkaistu yhdysvaltalainen toimintaelokuva. Elokuvan on ohjannut Sheldon Lettich, joka myös käsikirjoitti elokuvan yhdessä George Saundersin kanssa. Pääosissa näyttelivät Jean-Claude Van Damme, Vivica A. Fox ja Razaaq Adoti. Van Damme vastasi myös taistelukohtausten koreografiasta.
Juoni.
Phillippe Sauvage on entinen sotaveteraani, joka taisteli viimeiset kolme vuotta Afganistanissa ja Irakissa. Hänet palkataan entisen nyrkkeilyn raskaansarjan maailmanmestarin Wayne Barclayn henkivartijaksi, josta on tullut nykyisin liikemies. Barclay tarvitsee perheineen suojelusta rap-musiikkimogulilta, jonka Barclay passitti vuosia sitten vankilaan. Räppäri on juuri kärsinyt tuomionsa ja astuu vapauteen hakemaan kostoa. Sauvage kokoaa yhteen joukon nuoria taistelijoita ja entisiä sotilaita, jotka muodostavat ryhmän nimeltä The Hard Corps. Tilanne menee kuitenkin tukalaksi, kun Barclay alkaa epäillä siskonsa rakastuneen henkivartijaansa Sauvageen, jonka hän epäilee olevan lisäksi henkisesti sekaisin sodan jäljiltä.
Suomessa.
Suomessa elokuva julkaistiin suoraan DVD:lle 5. joulukuuta 2006.
Kuvaukset.
Elokuvaa kuvattiin Romanian elokuvastudiolla Castel Film Studiossa ja Kanadassa, Vancouverissa.
HAL HJT-16 Kiran

HAL HJT-16 Kiran (valonsäde) on intialainen suihkuharjoituskone, jonka ensilento tehtiin 4. syyskuuta 1964. Se tuli Intian ilmavoimien ja laivaston käyttöön vuonna 1968 ja on edelleen käytössä. Koneita valmistettiin 190 kappaletta. 
Kiran korvataan HAL HJT-36 -koneella, joka on 2010-luvulla koelentovaiheessa. Intian ilmavoimat on ottanut 12 HJT-36-konetta käyttönsä.
Ratsastus kesäolympialaisissa 1952 – kenttäratsastuksen yksilökilpailu

Helsingin olympiakisojen kenttäratsastukseen osallistui 59 kilpailijaa 21 maasta. Kilpailu käytiin 30. heinäkuuta - 2. elokuuta. Samassa yhteydessä käytiin myös joukkuekilpailu.
Ensimmäisenä päivänä käytiin kouluratsastuskoe, jonka jälkeen kilpailun johdossa oli Suomen Mauno Roiha. Toisena päivänä suoritettiin kestävyyskoe, jonka D-vaihe (8 km maastoesteratsastusta) koitui kohtaloksi monille ratsukoille, muun muassa Roihalle. Vaiheet A (7 km) ja C (15 km) olivat matkaratsastusta, vaihe B taas nopeaa sekaestelaukkaa (4 km, steeplechase eli stiippeli). E-vaihe oli ratsastusta 2 km tasamaalla.
Miinuspisteitä sai koulukokeen lisäksi muun muassa pudotetuista esteistä, kieltäytymisistä ja ihanneajan ylityksestä. Vaiheissa B ja D annettiin hyvityspisteitä ihanneajan alituksesta. Kolmantena päivänä ratsastettiin vielä esteratsastuskoe.
Lähteet.
Biologinen hierarkia

Biologinen hierarkia tai elämän järjestys tarkoittaa monimutkaisten biologisten rakenteiden muodostamaa hierarkiaa. Tämä rakenne määrittelee elämän reduktionistisesti. Perinteisesti hierarkian pienimmän osan muodostavat atomit ja suurimman biosfäärit. Hierarkian ylempiä tasoja kuvataan yleensä ekologiseksi hierarkiaksi.
Hierarkian kukin taso kuvaa kasvavaa kompleksisuutta, jossa kunkin tason systeemi koostuu alemman tason perusyksiköistä. Hierarkian taustalla on käsite "emergenssi", jonka mukaan tasolla esiintyviä ominaisuuksia ei löydy alemmilta tasoilta.
Organisoituminen viittaa lisäksi organismin koskeaan entropian tasoon. Ideaalisesti kunkin lajin yksittäisillä organismeilla on sama rakenne. Esimerkiksi tyypillisesti ihmisellä on vartalo, jonka alaosassa on kaksi jalkaa alhaalla ja eri puolilla kaksi kättä eri sekä yläosassa pää. On erittäin harvinaista (ja fysiologisista ja biomekaanisista tekijöistä johtuen yleensä mahdotonta) löytää ihmistä, jolla on kaikki nämä rakenteet, mutta eri järjestyksessä.
Elämän rakentuminen hierarkiana on useiden tieteellisten menetelmien, erityisesti lääketieteen perusolettama. Ilman organisaatiota olisi huomattavasti vaikeampaa hyödyntää fysikaalisten ja kemiallisten ilmiöiden vaikutuksia sairauksien hoitamisessa. Esimerkiksi kognitiivinen ja behavioraalinen neurotietiede pohjautuvat näkemykselle, jonka mukaan aivot rakentuvat tietynlaisista erikoistuneista soluista. Myöskään farmakologian peruskäsitteitä ei voitaisi määritellä, jos ei tiedettäisi, että solutasolla tapahtuva muutos vaikuttaa koko organismiin. Sovellukset ulottuvat myös ekologille tasoille. Esimerkiksi DDT:n suora vaikutus tapahtuu solun alapuolisella tasolla, mutta vaikutukset ulottuvat hierarkian ylemmille tasoille. Teoriassa yhdessä atomissa tapahtuva muutos voisi aiheuttaa muutoksen koko biosfäärissä.
Tasot.
Tasot yksinkertaisimmasta monimutkaisimpaan ovat:
Monimutkaisemmat rakenteet voivat sisältää useita muita elementtejä. Esimerkiksi molekyylin voidaan katsoa koostuvan joukosta alkuaineita ja atomi voidaan jakaa subatomisiin hiukkasiin (nämä eivät kuitenkaan kuulu biologiseen hierarkiamalliin).
Jokainen taso voidaan kuvata alempien tasojen elementtien avulla. Esimerkiksi eliö voidaan kuvata atomien tai elinten muodostamana joukkona, Jokaisen tason mukana syntyy joukko toimintoja elämän hallitsemiseksi. Näitä toimintoja ei tarvita alemmilla tasoilla ja näitä kutsutaan "emergenteiksi ominaisuuksiksi".
Smoothie

Smoothie on tehosekoittimella valmistettu hedelmä- marja- tai vihannessose tai edellisistä valmistettu sosejuoma, johon voidaan lisätä esimerkiksi rasvaa, viljaa, proteiinijauhetta tai maitotuotteita. Jos maito tai maitotuote muodostaa pääkomponentin, juomaa kutsutaan Suomessa pirtelöksi. 
Smoothie on peräisin Yhdysvalloista. Tämä usein väli- tai aamupalana nautittava juoma on yleensä happamanmakea. Vihanneksista valmistettuun smoothieen voidaan lisätä myös suolaa. 
Smoothie valmistetaan usein vähäkalorisista ainesosista, minkä ansiosta se on laihduttajien suosiossa. 
Historia.
Tehosekoittimet ja jääkaapit yleistyivät Yhdysvalloissa 1930-luvulta alkaen, ja oli mahdollista käyttää sellaisiakin hedelmiä ja marjoja, joita oli aiemmin ollut vähemmän saatavilla sesongin ulkopuolella.
Steven Kuhnaun mukaan 1960-luvulla smoothiet olivat oleellinen osa hippien suosimaa makrobioottista ruokavaliota, ja smoothie-termikin on hippien keksimä. Kuhnau perusti nykyään Smoothie King -nimellä tunnetun ketjun Yhdysvalloissa 1970-luvun alussa. Kuhnau oli laktoosi-intolerantikko, joten hän ei voinut juoda maitotuotteita sisältäviä pirtelöitä. 
Toinen smoothieta tunnetuksi tehnyt on Jack LaLanne. Vuonna 1936 LaLanne perusti Kaliforniassa kuntoklubin, joka tarjosi ohjattua kuntosaliharjoittelua ja ravintoneuvontaa. 1950-luvulta vuoteen 1985 tv:ssä jatkunut The Jack LaLanne Show korosti terveellisen ravinnon merkitystä ja teki smoothieta tunnetummaksi.
Terveellisyys.
Smoothien nestemäisessä muodossa olevat hiilihydraatit sulavat tavallista nopeammin, minkä seurauksena verensokeri heilahtelee enemmän kuin kiinteää ruokaa nautittaessa. Smoothie sisältää paljon nopeasti vereen vapautuvaa sokeria etenkin silloin, jos siihen lisätään hedelmämehua tai sokeria. Kaupallinen smoothie saattaa sisältää jopa enemmän sokeria kuin virvoitusjuoma. 
Rasvan tai proteiinin lisääminen laskee smoothien glykemiaindeksiä, jollon verensokeri pysyy tasaisempana. Myös kaurahiutaleet tekevät smoothiesta hitaammin sulavaa, koska ne muuttavat sen hyytelömäiseksi. 
Joskus on epäilty, että liukenematon kuitu pilkkoutuisi tehosekoittimessa niin pieniksi palasiksi ettei se hidastaisi enää ruoansulatusta. Tälle ei ole kuitenkaan löytynyt tukea tutkimuksista.
Caquetá (departementti)

Caquetá on yksi Kolumbian 32 departementista. Sen pääkaupunki on Florencia, pinta-ala 88 965 km² ja asukasluku vuonna 2009 oli 442 033.
Departementti on Amazonin sademetsää. Joet ovat tärkeitä liikkumisväyliä. Niihin kuuluvat Caquetá, Caguán, Orteguaza, Yarí ja Apaporis.
Ulluko

Ulluko ("Ullucus tuberosus") on etelä­amerikkalainen viljelys­kasvi, joka tuottaa perunan tapaisia syötäviä maan­alaisia mukuloita. Sitä viljellään lähes yksinomaan Andeilla, mutta tutkijat pitävät mahdollisena, että sitä voitaisiin tulevaisuudessa viljellä suuressa määrin laajalti muuallakin. Andien seudulla siitä käytetään yleisesti myös nimitystä "papa lisa".
Ullukon mukulat ovat pinnalta sileitä, tärkkelyspitoisia, miedon makuisia, yleensä pienempiä kuin perunat. Niiden väri vaihtelee; niitä on punaisia, keltaisia, valkoisia ja vihreitä.
Ullukoa on viljelty Etelä-Amerikassa jo tuhansia vuosia. Se kasvaa Kolumbiasta Argentiinan pohjois­osiin ulottuvalla alueella, pää­asiassa 3 000–4 000 metrin korkeudessa Andien vuoristossa. Vaikka tämä alue on lähellä päiväntasaajaa, näin korkealla vuoristossa on jo selvästi viileämpää kuin tropiikissa alavilla mailla. Ulluko onkin sopeutunut erityisesti juuri Andien olo­suhteisiin, minkä vuoksi sen viljelys ei olekaan sanottavasti levinnyt muualle. Erityisesti päivittäinen valoisa aika ei saa olla liian pitkä, minkä vuoksi se ei tuota mukuloista lauhkeassa vyöhykkeessä, jossa kesäisin on valoisaa suurimman osan vuoro­kaudesta.
Ullukoa lisätään kasvullisesti mukuloista, sillä hedelmiä ja siemeniä kasviin ei useimmiten muodostu lainkaan. Vielä 1980-luvulla ei edes tiedetty, minkälaisia sen hedelmät ja siemenet ovat, vaan kasvin luultiin kokonaan menettäneen kykynsä muodostaa siemeniä. Ullukoa on kuitenkin tutkittu Turun yliopistossa yhteistyössä eteläamerikkalaisten tutkijoiden kanssa, ja tällöin kasvi on saatu eräillä edellytyksillä tuottamaan siemeniä, jotka on saatu myös itämään. Havaintoa on pidetty erityisen merkittävänä, koska se tekee mahdolliseksi risteyttää eri kantoja keskenään uusien lajikkeiden kehittämiseksi. Tämä saattaa tehdä mahdolliseksi ullukon laajamittaisen viljelyksen muuallakin kuin Andeilla.
Ullukon etuina on, että se tulee toimeen niukkaravinteisessakin maaperässä, eivätkä sitä vaivaa kasvitaudit läheskään yhtä pahasti kuin perunaa.
Ullukon tuonti Suomeen on kielletty.
Elaine Paige (albumi)

Elaine Paige on ko. brittiläisen laulajan toinen sooloalbumi, ja se on ilmestynyt vuonna 1981. Levyn on kustantanut WEA. Tuottajina ovat toimineet Tim Rice ja Andrew Powell. Powell on myös sovittanut kappaleet ja johtanut orkesteria.
Äänittäjänä on ollut Jon Kelly apunaan David Woolley, Jon Jacobs ja Renate Blauel. Colin Fairley on viimeistellyt kappaleen "Falling Down to Earth" miksauksen ja kappaleen "I Want to Marry You" osalta David Hamilton-Smith. Albumi on äänitetty Lontoossa AIR-studioilla vuosina 1980 ja 1981.
Levykannen valokuvat on ottanut John Swannell Woburn Abbey:ssä kuningatar Viktorian makuuhuoneessa Tavistockin markiisin ystävällisellä luvalla. Kampaajana on ollut Neville Danielle, ehostajana Sue Mann ja stylistinä Geraldine Flax. Taiteellisena johtajana on ollut Sue Proudlove. Osallisena on ollut myös Anni Ivil.
Kappaleiden sanat on painettu levypussiin. Siinä on myös Peter Vernonin ottamat valokuvat Paigesta, kitaristi Ian Bairnsonista ja levyn tuottajaparista. Paul Simon esiintyy Paigen kanssa kuvassa, jonka on ottanut Richard Young.
Elaine Paigen ihailijakerhoa on vetänyt Marion Billing, 16 Tithe Close, Holyport, Berkshire.
Kappaleet.
Sivu 1
Sivu 2
Muusikot.
Kappaleilla soittavat seuraavat muusikot, ellei ko. instrumentin kohdalla ole toisin mainittu:
"If You Don’t Want My Love"
"Far Side of the Bay"
"So Sad (To Watch Good Love Go Bad)"
"Secrets"
"I Want to Marry You"
"The Last One to Leave"
"Hot As Sun"
"Falling Down to Earth"
"How the Heart Approaches What It Yearns"
"Miss My Love Today"
Mingəçevir

Mingəçevir () on kaupunki Azerbaidžanissa. Se sijaitsee Kurajoen varrella 288 kilometriä Bakusta länteen. Kaupunki muodostaa Yevlaxin piirin ympäröimän erillisen hallintoalueen. Sinne johtaa Bakun ja Tbilisin väliseltä rautatieltä haarautuva sivurata. Asukkaita on 97 000 henkeä (vuonna 2010). Aikaisemmin kaupungissa oli huomattavat venäläis- ja armenialaisvähemmistöt (12,7 ja 12,6 % vuonna 1959). Vuoden 1999 väestönlaskennan mukaan 98,1 % asukkaista on azereja ja 1,1 % venäläisiä.
Paikkakunta on syntynyt vuonna 1945 Mingəçevirin vesivoimalaitoksen rakentamisen yhteydessä. Vuonna 1948 siitä tuli kaupunki. Nykyään Mingəçevirissä toimii kahden sähkövoimalan lisäksi kutomo, kaapelitehdas, kumitehdas, sähköeristeitä valmistava tehdas, lasikuitutehdas, kaksi konepajaa sekä elintarviketeollisuutta. Nähtävyyksiin kuuluvat vuonna 1952 rakennettu teatteritalo (entinen energeetikkojen kulttuuripalatsi) sekä kulttuuri- ja lepopuisto, jonka sisäänkäyntiä koristaa Səməd Vurğunin muistomerkki.
Kaupungin lähellä sijaitsee Taka-Kaukasian suurin arkeologinen löytöpaikka. Sen esine-, hauta- ja rakennuslöydöt ulottuvat 2000-luvulta eaa. aina 1600-luvulle saakka.
Radioactive

"Radioactive" on yhdysvaltalaisen rockyhtye Kings of Leonin viidennen studioalbumin, "Come Around Sundownin", ensimmäinen single.
Kappale ja sen musiikkivideo julkaistiin 8. syyskuuta yhtyeen verkkosivuilla. Seuraavana päivänä se soi ensi kertaa radiossa. 14. syyskuuta kappale julkaistiin iTunesissa Yhdysvalloissa ja päivää myöhemmin muualla maailmassa.
Kappale oli ehdokkaana Grammyn saajaksi kategorioissa "Paras rock-kappale" ja "Paras rock-esitys duolta tai ryhmältä".
Kappalelista.
Digitaalinen lataus
UK 2-kappaleinen CD single
Cauca

Cauca on yksi Kolumbian 32 departementista. Sen pääkaupunki on Popayán, pinta-ala 29 308 km² ja asukasluku vuonna 2009 oli noin 1,3 miljoonaa.
Kohta, jossa läntinen ja keskinen vuorijono eroavat toisistaan, sijaitsee Caucan departementissa, samoin kuin suurten jokien Magdalena, Cauca, Caquetá ja Patía lähteet. Alueella on järviä, vesiputouksia ja kuumia lähteitä. Departementti on Kolumbian toiseksi suurin sokeriruo’on tuotantoalue.
Holmes hölmöilee

Holmes hölmöilee ("Without a Clue") on vuonna 1988 valmistunut brittiläinen komediaelokuva, jonka ohjasi Thom Eberhardt. Pääosissa ovat Michael Caine ja Ben Kingsley.
Juoni.
"Sherlock Holmes" on tohtori John Watsonin luoma hahmo, jonka nimen turvin Watson voi ratkoa rikoksia tuntemattomana. Suuri yleisö kuitenkin haluaa nähdä kuuluisan salapoliisin, ja Watson palkkaakin juopon työttömän näyttelijän, Reginald Kincaidin, esittämään Holmesia. Watson ja "Holmes" estävät pankkiryöstön, ja Holmes paistattelee lehdistön suosiossa, vaikka Watson onkin tehnyt käytännössä kaiken työn. Watson kyllästyy Kincaidin sietämättömään käytökseen ja antaa hänelle potkut. Watson kuitenkin joutuu palkkaamaan Kincaidin uudelleen, kun Englannin hallitus vaati Sherlock Holmesin ratkaisemaan Englannin pankkiin ja Peter Gilesiin liittyvän arvoituksen.
Bakong

Bakong () on temppeli Kambodžassa lähellä nykyistä Roluosia. Kuningas Indravarman I (hallitsi 877-889) rakennutti sen 881 khmerien valtakunnan silloiseen pääkaupunkiin Hariharalayaan. Bakong on hindulainen Shivalle pyhitetty temppeli.
Bakong oli Hariharalayan päätemppeli. Muodoltaan se oli keinotekoiselle kukkulalle rakennettu temppelivuori, joka kuvasti hindulaisen kosmologian Meru-vuorta. Meru-vuoren tapaan Bakongissa oli viisi porrastettua tasoa tai ”maailmaa”: nagat, garudat, rakshasat, yakshat ja huipulla maharadžat. Khmerien temppeleistä Bakong kuvastaa kaikkein tarkimmin Meru-vuorta.
Cəlilabadin piirikunta

Cəlilabadin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1441 neliökilometriä. Asukkaita on 193 800 henkeä (vuonna 2010).
Cəlilabadin piiri sijaitsee Azerbaidžanin kaakkoisosassa Talyšvuorten reuna-alueella. Se rajoittuu pohjoisessa Biləsuvarin, idässä Neftçalan ja etelässä Masallın ja Yardımlın piireihin sekä lännessä Iraniin.
Piirin keskus on Cəlilabadin kaupunki, josta on 210 kilometriä maan pääkaupunkiin Bakuun. Toinen huomattavampi paikkakunta on Göytəpən kaupunki. Kuntia on yhteensä 119 ja kyliä 117. Kaupunkiväestön osuus on 29,1 % (vuonna 2010). 
Aikaisemmin seudulla oli huomattava venäläisvähemmistö (13,3 % vuonna 1959). Vuoden 1999 väestönlaskennan mukaan 99,7 % asukkaista on azereja.
Piirin kautta kulkee Bakun ja Astaran välinen M3-valtatie. Seudun pääelinkeino on maatalous, joka on keskittynyt viljan ja perunan viljelyyn sekä karjanhoitoon.
Paikallislehtenä ilmestyy "Yeni gün" (”Uusi päivä”).
Blue Echoes

Blue Echoes on trumpetisti Markku Johanssonin kolmas studioalbumi, joka julkaistiin alkukeväästä 1986. Albumi julkaistiin vuonna 1986 vinyylilevynä Dig It -levymerkillä vinyylilevynä ja vuonna 1987 CD-levynä. CD-painos sisältää neljä bonuskappaletta, jotka ovat Johanssonin aiemmalta studioalbumilta "Funny Tricks But Beautiful" (1982).
Kappaleet.
Kaikki kappaleet säveltänyt ja sovittanut Markku Johansson.
CD-levyn kappaleet.
(*) Julkaistu alunperin Markku Johanssonin albumilla "Funny Tricks But Beautiful".
Vastaanotto.
"Helsingin Sanomien" Lauri Karvonen sanoi levyn olevan uusi osoitus Markku Johanssonin kyvystä tehdä samalla sekä myyvää että taitavaa musiikkia. Hän rinnasti Johanssonin tyylin flyygelitorvensoittajana tunnettuun Chuck Mangioneen. Fazerin Musiikkikerhon jäsenlehdessä Hilkka Hyttinen totesi:
Apinakuningas (elokuva)

Apinakuningas () on kiinalainen vuonna 1961 valmistunut animaatioelokuva. Elokuvan ohjasi Wan Laiming, ja sen tuottamiseen osallistuivat kaikki neljä Wanin veljstä. Elokuva valmistui kiinalaisen animaatioteollisuuden huippuaikana 1960-luvulla, ja se saavutti useita palkintoja. Elokuva sai sekä kansallista että kansainvälistä arvostusta.
Elokuvan tyyli on animaation ja musiikin osalta ottanut vaikutteita kiinalaisesta oopperasta.
Wan Guchan, yksi neljästä Wanin veljeksestä ja yksi "Tie Shan Gong Zhu" -elokuvan piirtäjistä alkoi suunnitella uutta elokuvaa heti sen valmistumisen jälkeen vuonna 1941. Projekti kuitenkin viivästyi kymmenen vuotta ensin Toisen Kiinan–Japanin sodan ja myöhemmin Kiinan sisällissodan takia.
Wan palasi Shanghaihin vuonna 1954 ja Apinakuninkaan tuotanto jatkui. Elokuvan ensimmäinen osa valmistui vuonna 1961 ja toinen vuonna 1964. Ensimmäisen kerran elokuvan molemmat osat esitettiin yhdessä vuonna 1965.
Tarina.
Juoni pohjautuu kiinalaisen kirjallisuuden klassikon Xiyoujiin ensimmäisiin lukuihin. Päähenkilö on Taivaan Jadekeisaria vastaan kapinoiva Apinakuningas Sun Wukong.
Vaikutus.
Elokuvan nimi vakiintui Kiinan kielessä tarkoittamaan henkilöä, joka aikaansaa sotkun. Elokuvasta tuli yksi merkittävimmistä aasialaisista elokuvista. Lukemattomat animaatiosovitukset ovat käyttäneet Xiyouji-kertomusta, mutta useat pitävät vuoden 1964 versiota lähimpänä alkuperäistä, sopivimpana ja muistettavimpana.
Cəlil Məmmədquluzadə

Cəlil Hüseynqulu oğlu Məmmədquluzadə (salanimi "Molla Nəsrəddin", 22. helmikuuta 1866 Nahitševan – 4. tammikuuta 1932 Baku) oli azerbaidžanilainen kirjailija ja yhteiskunnallinen vaikuttaja.
Cəlil Məmmədquluzadə syntyi kauppiaan perheeseen. Hän kävi koraanikoulun ja Nahitševanin kaupunkikoulun, valmistui vuonna 1887 Gorin opettajaseminaarista ja toimi maaseutukoulujen opettajana. Vuonna 1898 hän muutti Jerevaniin ja vuonna 1903 Tbilisiin, jossa hän työskenteli azerinkielisen "Şərqi-rus" (”Venäjän itä”) -lehden toimittajana. Vuonna 1906 hän alkoi julkaista "Molla Nəsrəddin" -pilalehteä, joka edistyksillisine näkemyksineen sai valtavan suosion ja herätti suuttumusta taantumuksellisissa piireissä. Muslimipapisto langetti lehden julkaisijalle jopa kuolemantuomion. Vuonna 1920 Məmmədquluzadə muutti perheineen Täbriziin, mutta palasi vuonna 1922 Bakuun, jossa hän jatkoi "Molla Nəsrəddinin" julkaisemista sekä työskenteli "Yeni yolin" (”Uusi tie”) ja muiden lehtien toimittajana.
Məmmədquluzadə tunnetaan lyhyen satiirisen kertomuksen mestarina. Hänen ensimmäinen huomattava teoksensa on vuonna 1894 kirjoitettu pienoisromaani "Eşşəyin itməkliyi" (”Aasin katoaminen”), joka ilmestyi vasta vuonna 1936. Komediat "Ölülər" (”Vainajat”, 1909) ja "Dəli yığıncağı" (”Mielipuolten kokous”, julkaistu 1936) on suunnattu islaminuskoa vastaan. Məmmədquluzadən tuotannolla oli huomattava vaikutus aikansa azerikirjallisuuteen ja yhteiskunnalliseen ajatteluun.
Kirjailijan mukaan on nimetty Nahitševanin musiikki- ja draamateatteri sekä Cəlilabadin piirikeskus.
Seyid Əzim Şirvani

Seyid Əzim Şirvani (9. heinäkuuta 1835 Şamaxı – 20. toukokuuta 1888 Şamaxı) oli azerbaidžanilainen runoilija ja kansanvalistaja.
Seyid Əzim syntyi muslimipapin perheeseen. Hän sai uskonnollisen koulutuksen Bagdadissa ja Egyptissä. Palattuaan Şamaxıin hän luopui pappisurastaan, kiinnostui luonnontieteistä, opiskeli venäjää sekä harrasti venäläistä ja eurooppalaista kirjallisuutta. Hän perusti Şamaxıin venäläis-azerbaidžanilaisen koulun, jossa opiskeltiin maallisia aineita, azeria ja venäjää.
Gaseelimittaisissa rakkausrunoissaan Seyid Əzim jatkaa Füzulin klassista perinnettä. Satiirisissa runoissaan ja faabeleissaan hän arvostelee takapajuisuutta ja tietämättömyyttä. Seyid Əzim valistustyö synnytti kirjallisuuskerhoja Bakuun, Şamaxıin, Şuşaan ja muihin kaupunkeihin. Satiirinen runoilija Sabir on hänen oppilaansa.
Valtikka

Valtikka on sauva, joka kruunun tavoin symboloi monarkin valtaa. Se kuuluu hallitsijan keskeisimpiin regalioihin.
Jo muinaisessa Egyptissä faaraoiden ja jumalten tunnuksiin kuului was-valtikka.
Sabir

Sabir (oikealta nimeltään "Ələkbər Zeynalabdin oğlu Tahirzadə", 31. toukokuuta 1862 Şamaxı – 25. heinäkuuta 1911 Şamaxı) oli azerbaidžanilainen runoilija.
Ələkbər Tahirzadə syntyi pikkukauppiaan perheeseen. Hän kävi koraanikoulun ja opiskeli sen jälkeen runoilija Seyid Əzim Şirvanin perustamassa ”uusimetodisessa” koulussa, jossa luettiin myös yleissivistäviä aineita, azeria ja venäjää. Şirvanin johdolla Tahirzadə alkoi kirjoittaa runoja, mutta joutui pian jättämään koulun, työskentelemään isänsä kaupassa ja elättämään perhettään.
Vuodesta 1903 lähtien runoilija julkaisi teoksiaan useilla eri salanimillä, joista tunnetuimmaksi tuli "Sabir" (”kärsivällinen”). Vuoden 1905 vallankumoustapahtumat herättivät hänessä kiinnostuksen yhteiskunnallisiin aiheisiin. Vuonna 1906 Sabirista tuli yksi pilalehti "Molla Nəsrəddinin" vakituisista avustajista. Satiirisissa runoissaan hän arvosteli yhteiskunnallista taantumusta ja kulttuurista takapajuisuutta sekä kommentoi ajankohtaisia tapahtumia. Yhdessä Cəlil Məmmədquluzadən kanssa Sabiria pidetään azerbaidžanilaisen satiirisen koulukunnan perustajana.
Pétur Sakari

Pétur Sakari (s. 1992) on suomalainen urkutaiteilija. Hän vietti useita lapsuusvuosiaan Islannissa, jossa hänen isänsä Petri Sakari toimi kansallisorkesterin kapellimestarina. Etunimi Pétur on islanninkielinen.
Sakari julkaisi debyyttialbuminsa vuonna 2010. Toisen albuminsa (2014) myötä hän on noussut yhdeksi lupaavimmista suomalaisista urkutaiteilijoista. Hän valmistui ylioppilaaksi Ressun lukiosta vuonna 2013 ja on opiskellut musiikkia muun muassa Pariisissa ja Sibelius-Akatemiassa.
Falklandin punta

Falklandin punta (ISO 4217 -koodi: "FKP") on Yhdistyneen kuningaskunnan merentakaisen alueen, Falklandinsaarten, valuutta ja se on sidottu kiinteällä 1:1-suhteella Britannian puntaan. Myös Britannian puntia otetaan vastaan Falklandinsaarilla. Valuutan symbolina on punnan symboli £, tai vaihtoehtoisesti FK£.
Vuonna 1974 valuutan kolikoita olivat ½, 1, 2, 5 ja 10 pennin kolikot. Vuonna 1980 myös 50 pennin kolikot otettiin käyttöön. Seuraavaksi käyttöön otettiin 20 pennin kolikot 1982, 1 punnan kolikot 1987 ja 2 punnan kolikot 2004. ½ pennin kolikko poistettiin käytöstä jo vuonna 1983.
Partitu di a Nazione Corsa

Partitu di a Nazione Corsa on korsikalainen saaren suurempaa autonomiaa ajava poliittinen puolue. Se kuitenkin vastustaa Korsikan itsenäisyyttä ja joidenkin Korsikalaisten ryhmittymien harjoittamaa väkivaltaa. Puolueen perustivat Unione di u Populu Corsu, A Scelta Nova ja A Mossa Naziunale puolueiden edustajat vuonna 2002. Puolueella on 11 edustajaa Korsikan parlamentissa sekä kunnissa yli sata edustajaa, joista 6 toimii kuntiensa pormestarina. Lisäksi puolueella on vuoden 2009 Euroopan unionin parlamenttivaalien jälkeen yksi edustaja Euroopan parlamentissa, François Alfonsi, joka valittiin Ranskalaiselta Europe Écologie-vaalilistalta ja on Euroopan vihreä puolueen jäsen.
Maria Rydqvist

Maria Rydqvist (s. 22. maaliskuuta 1983) on ruotsalainen hiihtäjä. Hän edusti seuratasolla Östersunds SK:ta.
Rydqvist kilpaili maailmancupissa vuodesta 2003 vuoteen 2017 asti. Hän oli kolmen parhaan joukossa neljässä eri viestiosakilpailussa ja hänen paras henkilökohtainen sijoituksensa on viides.
Rydqvist osallistui MM-kisoihin ensimmäistä kertaa vuonna 2005. Tuolloin hän oli mukana maansa kahdeksanneksi sijoittuneessa viestijoukkueessa. Rydqvist sijoittui yhdistelmäkilpailussa kuudenneksi Oslon MM-kisoissa 2011. Falunin MM-kilpailuissa 2015 hän hiihti kolmannen osuuden Ruotsin hopeajoukkueessa 4 × 5 kilometrin viestissä. Hän oli lisäksi 10 kilometrin vapaan hiihtotavan kilpailussa neljäs ja yhdistelmäkilpailussa yhdeksäs.
Tweed Run

Tweed Run eli ”tweedpyöräily” on vuodesta 2009 alkaen vuosittain Lontoossa järjestetty pyöräretki, joka on saanut nimensä osallistujien pukukoodiin kuuluvan tweedkankaan mukaan. Pyöräiltävä reitti kiertelee pääkaupungin nähtävyyksiä, vuonna 2011 reitin varrella olivat esimerkiksi St Paulin katedraali, Big Ben, Buckinghamin palatsi ja Savile Row. Retkeen sisältyy myös tauko teetä ja muuta virkistystä varten. 
Lontoon Tweed Run -retkelle osallistuakseen pyöräilijän tulee maksaa rekisteröintimaksu, jonka järjestäjät ilmoittavat lahjoittavansa hyväntekeväisyyteen. Osallistujia rohkaistaan pukeutumaan vanhaan tapaan tweediin, pyöräilyviittoihin ja suuriin lippahattuihin, sekä ilmaisevan menneen maailman tyyliä myös puvustuksen yksityiskohdissa ja ajamaan mahdollisimman vanhoilla polkupyörillä. 
Vuoden 2009 ajon jälkeen vastaavia tapahtumia on järjestetty useilla paikkakunnilla Yhdysvalloissa, Kanadassa, Euroopassa, Australiassa ja Japanissa. 13. helmikuuta 2011 Helsingissä järjestettiin tapahtuman ensimmäinen suomalaisversio, joka oli saanut nimen Winter Tweed Run (”talvinen tweedpyöräily”).
Vaqif

Molla Pənah Vaqif (noin 1717 nykyisen Qazaxin piirin Salahlın kylä – 1797 Şuşa) oli azerbaidžanilainen runoilija ja valtiomies.
Vaqif syntyi talonpojan perheeseen. Hän sai hyvän koulutuksen, osasi persiaa ja arabiaa, tunsi tähtitiedettä, matematiikkaa, arkkitehtuuria, musiikkia ja runoutta. Vaqif työskenteli madrasan opettajana Qazaxissa ja myöhemmin Karabahissa, jonka kaani İbrahimxəlil kutsui hänet hoviinsa ulkoasioista vastaavaksi visiiriksi (ulkoministeriksi). Vaqifin johdolla Karabah muodosti Georgian sekä Tališin ja Jerevanin kaanikuntien kanssa Persian-vastaisen liittokunnan. Hän kävi neuvotteluja myös Venäjän kanssa.
Vuonna 1797 Persian šaahi Aga Muhammed valloitti Karabahin pääkaupungin Şuşan ja heitti Vaqifin vankilaan odottamaan teloitusta. Hänet pelasti samana yönä tapahtunut šaahin salamurha. Pian tämän jälkeen vallan kaappasi İbrahimxəlilin veljenpoika Məhəmməd bəy Cavanşir, joka tapatti Vaqifin ja tämän pojan Əlin. Murhan jälkeen Vaqifin koti hävitettiin ja hänen käsikirjoituksensa tuhottiin. Hänen teoksensa on koottu myöhemmin eri lähteistä ja suullisesta perinteestä. Ensimmäinen kokoelma ilmestyi vuonna 1856 ja täydellinen laitos vuonna 1945.
Vaqif oli Azerbaidžanin kansanomaisen taiderunouden edelläkävijä. Hänen lyriikkansa on elämäniloista ja realistista. Aikansa romantikoista poiketen hän kuvaa konkreettisia kaunottaria ja lihallisen rakkauden nautintoja. Myöhäistuotannon aiheita ovat ihmisen voimattomuus kohtalon edessä, pettymyksen tunteet ja ironinen suhtautuminen kavalaan maailmaan. Ystävänsä Vidadin kanssa Vaqif toi azerbaidžanilaiseen taiderunouteen aşıq-kansanrunoilijoiden qoşma-muodon, mutta hallitsi erinomaisesti myös Füzulin koulukunnan klassiset muodot.
Vidadi

Molla Vəli Vidadi (1709 Şamxor, nykyinen Şəmkir – 1809 nykyisen Qazahin piirin Şıxlın kylä) oli azerbaidžanilainen runoilija.
Vidadi toimi kirjurina ja opettajana sekä työskenteli Georgian kuninkaan Erekle II:n palveluksessa. Hänen kansankielellä kirjoittamansa realistinen runous on lähellä aşıq-kansanrunoilijoiden perinnettä. Epätoivon ja surun leimaamat runot kuvaavat kriittisesti verenvuodatuksen ja sekasorron leimaamaa feodalismin loppuvaihetta. Huomattava sija Vidadin tuotannossa on runomuotoisella kirjeenvaihdolla, jota hän kävi ystävänsä Vaqifin kanssa.
Hero (Clarence Clemonsin albumi)

Hero on Bruce Springsteenin The E Street Bandin saksofonistina tunnetuksi tulleen Clarence Clemonsin toinen omalla nimellä tehty albumi.
Levyllä on Jake Nymanin sanoin kunnon irrottelua ja konstailematonta rock and rollia. Tunnelma on lämminhenkinen, vapautunut ja elämäniloinen.
Levyn avauskappale soi aikanaan paljon radiossa ja siinä Clemons duetoi Jackson Brownen kanssa.
Useimpien kappaleiden säveltäjä on tuottaja Narada Michael Walden.
Lainakappaleista voi mainita vanhan The Walker Brothers -hitin "The Sun Ain't Gonna Shine Anymore".
Suomen Teollisuusliitto

Suomen Teollisuusliitto oli suomalainen vuonna 1920 perustettu talouspoliittinen järjestö, jonka tarkoituksena oli yhdistää maan teollisuudenharjoittajat sekä eri teollisuusalojen yhtymät edistämään yhteiskunnalle hyödyllistä tuotantoa ja valvomaan teollisuuden yhteisiä etuja. Liitto julkaisi vuodesta 1924 kaksikielistä aikakauslehteä Suomen Teollisuus — Finlands Industri. Suomen Teollisuusliitto yhdistyi vuonna 1975 Metsäteollisuuden Keskusliiton ja Teollisuudenharjoittajain Liiton kanssa uudeksi Teollisuuden Keskusliitoksi. 
Suomen Teollisuusliiton toimitusjohtajina ovat toimineet:
Korsikalaiset

Korsikalaiset () ovat etninen ryhmä Korsikalla Ranskassa. Korsikalaiset puhuvat korsikan kieltä sekä ranskaa. Korsikan lisäksi korsikalaisia on suuria määriä Ranskan mannermaalla, Ranskan merentakaisilla alueilla ja esimerkiksi Yhdysvalloissa. Korsikan ulkopuolella asuvien korsikalaisten määrä on suurempi kuin Korsikan asukkaiden määrä.
Historia.
Ensimmäiset merkit ihmisasutuksesta Korsikalla ovat 9 000–10 000 vuotta vanhoja. Korsikaa hallitsi ensin etruskit ja sittemmin Karthago, kunnes Rooman valtakunta valloitti sen 259 eaa. Vandaalit ja muut saarelle hyökkääjät ajoivat pimeän keskiajan aikana asukkaita rannikolta sisämaahan. Vuonna 1077 saari siirtyi Pisan valtaan ja päätyi siltä Genovalle vuonna 1284. Suuren osan Genovan valtakautta saari oli alttiina arabien ja turkkilaisten rosvohyökkäyksille. 1700-luvulla Korsika oli pariin otteeseen itsenäinen, mutta se päätyi lopullisesti Ranskalle vuonna 1796. Ranskan valtakaudella Korsika teollistui ja sen väestö kasvoi. Maatalouden kärsittyä kilpailussa muiden Ranskan alueiden kanssa suuri osa jäi ilman töitä ja monet muuttivat saarelta töihin muualle. Nationalistiset liikkeet ovat tehneet 1900-luvun jälkipuoliskolla Korsikalla useita terrori-iskuja.
Genetiikka.
Vuoden 2019 geenitutkimuksen mukaan korsikalaiset muodostavat klusterin, joka on lähellä keski- ja pohjoisitalialaisia. Pieni osa korsikalaisista sijoittuu klusterin ulkopuolelle lähemmäs ranskalaisia ja Iberian niemimaan väestöä, mikä kertonee hiljattaisen maahanmuuton aiheuttamasta heterogeenisyydestä.
Eva Logar

Eva Logar (s. 8. maaliskuuta 1991 Ljubljana) on slovenialainen mäkihyppääjä. Hän edustaa seuratasolla SD Zabrdjea. Hän on pituudeltaan 172 cm.
Logar on kilpaillut Continental Cupissa vuodesta 2005 lähtien. Hän on sijoittunut kolmen parhaan joukkoon viidessä osakilpailussa. Continental Cupin kokonaiskilpailussa hän oli kolmas kaudella 2010–2011. Maailmancupissa hän on kilpaillut marraskuusta 2012 lähtien. Parhaimmillaan hän on sijoittunut neljänneksi Sapporossa helmikuussa 2013.
Logar on sijoittunut MM-kisoissa 27:nneksi Liberecissä 2009 ja neljänneksi Oslossa 2011. Sotšin olympialaisissa 2014 hän oli 27:s.
Aiheesta muualla.
Benadirit

Benadirit () ovat arabeista polveutuva etninen ryhmä Somaliassa. Benadirit puhuvat äidinkielenään arabiaa ja toisena kielenään somaliaa.
Benadirit polveutuvat nykyisten Saudi-Arabian, Jemenin, Omanin ja Iranin alueelta tulleista arabeista, joista ensimmäiset tulivat maahan jo 1 500 vuotta sitten. He asettuivat rannikolle, joka tuli myöhemmin tunnetuksi benadirirannikkona. Benadirit olivat kauppiaita ja heidän rakentamistaan kaupungeista tuli alueen kaupan keskuksia. He olivat tärkeä tekijä myös islamin leviämisessä alueella. 1950-luvulla benadirit osallistuivat politiikkaan omien puolueidensa kautta. Somalian sisällissodan aikana 1990-luvun alussa benadirit joutuivat aseellisten joukkojen hyökkäysten kohteeksi, joille he olivat alttiita koska he eivät olleet muodostaneet omia aseellisia joukkojaan. Nykyisin benadirejä on muutama tuhat ja heistä valtaosa asuu Mogadishussa, Brawassa ja Mercassa. Lisäksi Kismayossa elää edelleen bajuni-nimellä tunnettu benadiriryhmä, jonka jäsenet harjoittavat pääasiassa kalastusta.
Until Death

Until Death (televisioesityksessä käytetty myös nimeä "Until Death – kosto tai kuolema") on vuonna 2007 suoraan DVD:lle julkaistu yhdysvaltalainen toimintaelokuva. Elokuvan on ohjannut Simon Fellows Dan Harrisin ja James Portolesen käsikirjoituksen pohjalta. Pääosissa näyttelivät muun muassa Jean-Claude Van Damme ja Stephen Rea.
Juoni.
Anthony Stowe on poliisi, joka on jäänyt koukkuun heroiiniin. Hän on pitkään yrittänyt saada pidätettyä entistä pariaan Callaghania, josta on tullut menestynyt huumekauppias. Erään peitetehtävän aikana kaksi poliisia kuitenkin tapetaan Stowen yrittäessä ennen aikojaan rynnätä paikalle pidättääkseen Callaghanin. Huumeet, rahat ja vakoilukamera katoavat samalla reissulla, eikä Callaghanista jää myöskään jälkeäkään. Stowen perhe-elämäkin vaikeutuu, kun hänen vaimonsa Valerie odottaa lasta, joka ei kuitenkaan ole heidän yhteinen. Stowe vaipuu yhä syvemmälle huumeiden ja viinan käytössä ja ajautuu lopulta kuoleman partaalle, kun Callaghanin miehet ampuvat hänet koomaan. Herättyään Stowe viedään kotihoitoon, jossa hän yrittää tervehtyä saamistaan hermovammoista. Stowe päättää uuden mahdollisuuden myötä hyödyntää tilaisuutensa ja ryhtyy auttamaan lähimmäisiään ja kostamaan Callaghanille tekonsa.
Kuvaukset.
Elokuva kuvattiin pääosin New Boyana Film Studiosilla Bulgarian Sofiassa sekä New Orleansissa, Yhdysvalloissa.
Suomessa.
Suomessa elokuva julkaistiin 22. elokuuta 2007. Elokuvan televisioensi-ilta oli 7. heinäkuuta 2011 Nelosella.
Maja Vtič

Maja Vtič (s. 27. tammikuuta 1988 Novo mesto, Jugoslavia) on slovenialainen mäkihyppääjä.
Vtič on kilpaillut Continental Cupissa vuodesta 2004 lähtien. Hän on voittanut kolme kilpailua ja sijoittunut kolmen parhaan joukkoon yhteensä 12 osakilpailussa. Continental Cupin kokonaiskilpailussa hän oli kolmas kaudella 2011–2012. Maailmancupissa hän saavutti ensimmäisen palkintosijansa helmikuussa 2014 Hinzenbachissa sijoituttuaan kolmanneksi. Hän oli joulukuussa 2015 toinen Lillehammerissa sekä tammikuussa 2016 Zaōn kilpailuissa kolmas ja toinen. Ensimmäisen voittonsa hän saavutti Ljubnossa 13. helmikuuta 2016. Ljubnon toisessa kilpailussa hän oli toinen, samoin 19. helmikuuta 2016 Lahdessa. Almatyssa hän oli 28. helmikuuta kolmas. Maailmancupin kokonaiskilpailussa hän oli kolmas kaudella 2015–2016 sekä kuudes kausilla 2013–2014 ja 2014–2015.
Vtič osallistui MM-kisoihin ensimmäistä kertaa vuonna Oslossa 2011. Tuolloin hän sijoittui normaalimäen kilpailussa viidenneksi. Val di Fiemmessä 2013 hän oli normaalimäen 19:s. Sotšin olympialaisissa 2014 hän oli normaalimäen kilpailussa kuudes. Falunin MM-kilpailuissa 2015 hän oli normaalimäen 13:s ja sekajoukkuemäessä viides. Lahdessa 2017 Vtič hyppäsi 17:nneksi. Nuorten MM-kilpailuissa hän sai pronssia henkilökohtaisessa kilpailussa 2007.
Aiheesta muualla.
Isosyanaatit

Isosyanaatti on typpi-, hiili- ja happiatomeista koostuva funktionaalinen ryhmä, jonka rakenne on –N=C=O. Sitä ei tule sekoittaa syanaattiryhmään, joka on koostunut eri tavalla (–O–C≡N), tai isosyanideihin (R-N≡C).
Kymin kihlakunta

Kymin kihlakunta () on entinen Suomen kihlakunta, joka sijaitsi Viipurin läänissä. Vuonna 1940 kihlakuntaan kuuluivat seuraavat kunnat:
Kihlakunnan ulkopuolella oli Haminan ja Kotkan kaupungit.
Kihlakunnan maapinta-ala oli 3 472,72 km² (1.1.1938), ja sen väkiluku oli 73 046 henkeä (31.12.1939).
Paviljonki (Jyväskylä)

Paviljonki on Jyväskylän Lutakossa sijaitseva messu- ja kongressikeskus, joka valmistui vuonna 2002. Keskus on yksi Suomen suurimmista. 
Paviljongissa on neljä suurikokoista messuhallia, kolme auditoriota, kolme luentosalia, kaksi VIP-salia, viisi ravintolaa ja yhdeksänkerroksinen hotelli. Nelikerroksisen pysäköintihallin lisäksi keskuksen tontilla on kolme pysäköintialuetta.
Paviljongin isoa Wilhelm-salia alettiin keväällä 2023 remontoida Jyväskylään konserttisaliksi muun muassa Jyväskylä Sinfonian käyttöön.
Paviljongin katon sortuminen.
Paviljongin B2-hallin katto sortui lauantaina 1. helmikuuta 2003, kun keskiviikosta perjantaihin järjestettyä Next Step -messua korjattiin pois. Sortumisen välitön syy oli 26 vaarnatapin puuttuminen tärkeästä liitoksesta. Katon rakenteissa havaittiin myös muita puutteita. Ihmisiä ei jäänyt sortumisen alle. Next Step -messuilla oli vieraillut yhteensä 33 000 ihmistä ja vielä viimeisenä päivänä 10 000 ihmistä.
Kihlakunnansyyttäjä nosti syytteet ja vaati sakkorangaistusta kahdelle rakennusyhtiöiden vastuuhenkilölle vaaran aiheuttamisesta. Tammikuussa 2008 Jyväskylän käräjäoikeus totesi syytetyt syyttömiksi.
Selene I

Selene I () on Arthur C. Clarken tieteisromaani vuodelta 1961.
Teos oli ehdolla Hugo-palkinnolle.
Virtuaalivalo

Virtuaalivalo () on William Gibsonin tieteisromaani vuodelta 1993. Vuoteen 2006 sijoittuva teos on ensimmäinen osa "Bridge"-trilogiaa, joka oli Gibsonin toinen teossarja "Sprawl"-trilogian jälkeen. Teoksen on suomentanut Arto Häilä ja julkaissut suomeksi WSOY 1997.
Vastaanotto.
"Tähtivaeltaja"- ja Portti-lehtien arvostelijoiden mukaan romaani jää sisällöltään kevyeksi. Kirjan henkilöt ovat kliseisiä ja juoni on ohut ja ennalta-arvattava.
Teos oli ehdolla Hugo- ja Locus-palkinnoille sekä voitti Prix Aurora-palkinnon.
Ylöjärven kirkko

Ylöjärven kirkko valmistui vuonna 1850 intendentinkonttorin laatimien piirustusten pohjalta vanhan 1842 palaneen puukirkon tilalle. Nykyinen empiretyylinen kirkko on muodoltaan länsitornillinen tasavartinen ristikirkko, jonka sisäkulmat on viistetty. Tornia vastapäätä itäisessä eli alttaripäädyssä on muuta runkohuonetta matalampi sakaristo. Kirkkoa on korjattu tai uudistettu vuosina 1904, 1907, 1927, 1928 ja 1966. Kellotornissa on kaksi kelloa, joiden valuvuodet ovat 1843 sekä 1860.
Kirkon alkuperäiset 10-äänikertaiset urut oli rakentanut B. A. Thule vuonna 1886, ja Kangasalan Urkutehdas uudisti ne perusteellisesti vuoden 1927 korjaustöiden yhteydessä. Myös nykyiset 14-äänikertaiset urut ovat Kangasalan Urkutehtaan käsialaa, ja ne rakennettiin vuonna 1957.
Kirkon alttaritaulun "Ristiinnaulittu" on maalannut R. W. Ekman vuonna 1870.
Taakkapyörä

Taakka- eli rahtipyörä on tukevarakenteinen polkupyörä, joka on tehty muutamien kymmenten kilojen painoisten kuormien kuljettamiseen. Taakkapyöriä käytetään nykyään pääasiassa teollisuudessa tavaran saasteettomaan, hiljaiseen ja turvalliseen liikutteluun tehdashalleissa ja niiden ulkopuolella.
Nykyään tavarankuljetuspyöriä on ryhdytty suunnittelemaan myös lapsiperheiden arkikäyttöön. Etenkin Tanskassa ja Hollannissa useiden lapsien kuljetukseen tarkoitetut perhepyörät ovat yleistyneet. 
Tavarapyöriä on muutamaa perustyyppiä. On kaksi- ja kolmipyöräisiä laatikko- eli lavapyöriä sekä pitkäperäpyöriä, joissa rahti kulkee pidennetyllä tarakalla. 
Taakkapyöriä voi myös lainata.
Euroopan elintarviketurvallisuusvirasto

Euroopan elintarviketurvallisuusviranomainen (, "EFSA") on Euroopan unionin erillisvirasto, jonka tehtävänä on hoitaa EU-alueen elintarviketurvallisuusviranomaistehtäviä. Se tuottaa ja kokoaa riippumatonta tieteellistä tutkimustietoa elintarvikkeiden ja koko elintarvikeketjun turvallisuuden takaamiseksi. turvallisuuteen liittyvissä asioissa. Virasto myös tiedottaa elintarvikkeisiin liittyvistä olemassa olevista ja uusista riskeistä. Viraston palveluksessa on noin 430 henkeä. Pääjohtajana toimii tohtori Bernhard Url.
EFSA:n vastuulla oleviin asioihin luetaan kuuluviksi elintarvikkeiden ja eläinrehujen turvallisuus, ravitsemus, eläinten terveys ja hyvinvointi, elintarvikeketjuun liittyvä kasvinsuojelu ja kasvien terveys. EFSA valvoo ja sääntelee EU:n tasolla muun muassa funktionaalisten elintarvikkeiden tai ravintolisien markkinoinnissa käytettäviä terveysväittämiä.
Virasto perustettiin vuonna 2002 säädöksellä 178/2002. Suomi toivoi, että virasto sijoitettaisiin Helsinkiin, mutta Italian Parma sai sen.
Suomessa EFSAn kansallisena koordinaatioviranomaisena (Focal Point) toimii Elintarviketurvallisuusvirasto Evira.